5 วันที่ผ่านมีอาการเหนื่อย เพลีย ตลอดเวลา ตื่นเช้ามาไม่สดชื่น พอทำงานเริ่มมีอาการปวดศรีษะปวดบริเวณท้ายทอย หรือบางครั้งปวดบริเวณศรีษะ เกิดจากอะไรค่ะ
สวัสดีค่ะ อาการเหนื่อย เพลีย ปวดศีรษะ รู้สึกไม่สดชื่นในตอนเช้าๆ ปวดตรงท้ายทอยร่วมด้วยดังกล่าวมานั้น น่าจะเกิดจาก การปวดศีรษะจากการใช้งาน ทำให้กล้ามเนื้อหรือเส้นเอ็นรอบๆศีรษะมีการตึงตัว อาจสัมพันธ์กับการพักผ่อนน้อย การเพ่งสายตามากเกินไปในระหว่างวัน สาเหตุอื่นๆเช่น การปวดไมเกรน มักปวดตุ้บๆเป็นมากข้างเดียว มีตาพร่า คลื่นไส้ อาเจียนได้ หรือปวดจากความเครียด ความกังวลมากระตุ้น ส่วนสาเหตุในสมองมักไม่ค่อยปวดเพลียๆเหมือนไม่สดชื่นดังกล่าวมาในเบื้องต้นควรพักผ่อนให้เพียงพอ หลีกเลี่ยงการท่าท่าทางใดๆที่กระตุ้นให้มีอาการ ฝึกยืดเหยียดกล้ามเนื้อหลังการใช้งาน นอนในท่าที่ไม่กดทับกล้ามเนื้อรอบๆศีรษะจนเกินไปควรจะไปพบแพทย์ถ้าพักการใช้งาน หรือกินยาแก้ปวดเพื่อช่วยบรรเทาอาการแล้วไม่ดีขึ้น ปวดมากจนรบกวนการใช้ชีวิตประจำวัน